Document ID: /roh_data/filtered/fineweb-2-filterrobots_roh.jsonl.gz/53489

Il Center naziunal da segirtad digitala daventa in agen uffizi. Decisiv per stgaffir in agen uffizi è tenor il Cussegl federal la «muntada creschenta» dal center naziunal. L'uffizi duai sustegnair economia e populaziun cunter attatgas da cyber e proteger l'administraziun federala. Plinavant è el in post da consultaziun en vista ad attatgas da cyber e duai infurmar la societad davart privels.
Cun affiliar l'Uffizi da segirtad digitala al Departament federal da defensiun profitescha l'uffizi da savida ed abilitads dal departament. Fin uss appartegneva il center naziunal da segirtad digitala, che daventa ussa in uffizi, al secretariat general dal Departament federal da finanzas.